Komisjoni määrus (EÜ) nr 614/2004,

1. aprill 2004,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1987. aasta määrust (EMÜ) nr 2658/87 kaupade koondnomenklatuuri ja ühise tollitariifistiku kohta, [1] eriti selle artikli 9 lõike 1 punkti a,

ning arvestades järgmist:

(1) Et tagada määrusele (EMÜ) nr 2658/87 lisatud kaupade koondnomenklatuuri ühtne kohaldamine, on vaja vastu võtta meetmed käesoleva määruse lisas osutatud kaupade klassifitseerimiseks.

(2) Määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad. Neid eeskirju kohaldatakse ka teiste täielikult või osaliselt kaupade koondnomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega, et kohaldada kaubavahetusega seotud tariifseid või muid meetmeid.

(3) Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad 3. veerus esitatud põhjustel liigitada 2. veerus näidatud CN-koodide alla.

(4) On asjakohane sätestada, et siduvat tariifiinformatsiooni, mille liikmesriigid on välja andnud koondnomenklatuuri kaupade klassifitseerimise kohta, aga mis ei ole kooskõlas käesoleva määrusega, võib selle valdaja kasutada edasi kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 artikli 12 lõikele 6, millega kehtestatakse ühenduse tolliseadustik [2].

(5) Tolliseadustiku komitee ei ole selle esimehe poolt seatud tähtajaks esitanud oma arvamust lisas esitatud tabelis oleva toote nr 2 suhtes.

(6) Käesoleva määrusega kehtestatud meetmed on kooskõlas tolliseadustiku komitee arvamusega lisas esitatud tabeli toodete nr. 1, 3, 4, 5, 6 ja 7 suhtes,

ON VASTU VÕTNUD KÄESOLEVA MÄÄRUSE:

Artikkel 1

Lisas esitatud tabeli 1. veerus kirjeldatud tooted liigitatakse koondnomenklatuuri raames 2. veerus näidatud CN-koodi alla.

Artikkel 2

Liikmesriikide tollivõimude poolt väljastatud siduvat tariifiinformatsiooni, mis ei ole kooskõlas käesoleva määrusega, saab kasutada kolme kuu jooksul vastavalt määruse (EMÜ) nr 2913/92 artikli 16 lõikele 6.

Artikkel 3

Käesolev määrus jõustub 20. päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 1. aprill 2004

Komisjoni nimel

komisjoni liige

Frederik Bolkestein

[1] EÜT L 256, 7.9.1987, lk 1. Määrust on viimati muudetud komisjoni määrusega (EÜ) nr 2344/2003 (ELT L 346, 31.12.2003, lk 38).

[2] EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.

--------------------------------------------------

LISA

Kirjeldus | Klassifikatsioon (CN-kood) | Põhjused |

(1) | (2) | (3) |

1.Võrgujuhtimisseade korpuses mõõtmetega 355 × 285 × 115 mm, vedelkristallnäidik (4 rida × 20 märki) ja nelja juhtnupuga sõrmistik.Seade on mikroprotsessoripõhine ja sisaldab lisaks parameetrimälu, programmimälu ja kettaseadme. Seadmega on võimalik ühendada transiiverit.Seadmel on konfigureerimiseks ja võrguühenduseks kuni kaheksa mitmeotstarbelist liidest.Seade töötleb signaale ja vormindab andmeid edastamiseks automaatse andmetöötlussüsteemi ja juhtmevõrguga ühendatud raadiotransiiveri vahel. | 84718000 | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XVI märkus 3 ja CN-koodide 8471 ja 84718000 sõnastus. Seadet tervikuna iseloomustavaks põhifunktsiooniks on mäluga ühendusseadme funktsioon. |

2.Sisseehitatud raadiotransiiveriga võrgujuhtimisseade korpuses mõõtmetega 355 × 285 × 115 mm, vedelkristallnäidik (4 rida × 20 märki) ja nelja juhtnupuga sõrmistik.Seade on mikroprotsessoripõhine ja sisaldab lisaks parameetrimälu, programmimälu ja kettaseadme.Raadiotransiiveriüksus sisaldab kõrgsageduskomponendi, millel on antenn, filter, võimendi, ostsillaator ja sagedussüntesaator. Üksus peab sidet sagedusvahemikus 403–512 MHz kuni 20 programmeeritaval kanalil kaheksal kanalil 400 m raadiuses.Seadmel on konfigureerimiseks ja võrguühenduseks kuni kaheksa mitmeotstarbelist liidest.Seade töötleb signaale ja vormindab andmeid edastamiseks automaatse andmetöötlussüsteemi ja juhtmevõrguga ühendatud raadiotransiiveri vahel. | 84718000 | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XVI märkus 3 ja CN-koodide 8471 ja 84718000 sõnastus. Seadet tervikuna iseloomustavaks põhifunktsiooniks on mäluga ühendusseadme funktsioon. |

3.Raadioliini juhtimisseade korpuses mõõtmetega 279 × 224 × 89 mm, kaheksa valikunuppu ja antenn.Seade koosneb mikroprotsessorist, programmimälust ja raadiotransiiverist.See raadiotransiiver edastab ja võtab vastu andmeid kuni kaheksal kanalil sagedusvahemikus 403–512 MHz 400 m raadiuses.Seadmel on liides, mis võimaldab sellel võtta vastu andmeid traadita terminalidelt ja edastada need võrgujuhtimisseadme kaudu võrku. Seade on samuti ühendatud automaatse andmetöötlussüsteemiga. | 85252099 | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XVI märkus 3 ja CN-koodide 8525, 852520 ja 85252099 sõnastus. Seadet tervikuna iseloomustavaks põhifunktsiooniks on raadiolainete edastamine/vastuvõtmine. |

4.Traadita, antenniga lüüs korpuses mõõtmetega 292 × 292 × 70 mm.Seade koosneb mikroprotsessorist, programmimäludest ja raadiotransiiverist.See raadiotransiiver edastab ja võtab vastu andmeid kuni kaheksal kanalil sagedusvahemikus 403–512 MHz 400 m raadiuses.Seadmel on liides, mis võimaldab sellel võtta vastu andmeid traadita terminalidelt ja edastada need otse võrku. Seade on samuti ühendatud automaatse andmetöötlussüsteemiga. | 85252099 | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XVI märkus 3 ja CN-koodide 8525, 852520 ja 85252099 sõnastus. Seadet tervikuna iseloomustavaks põhifunktsiooniks on raadiolainete edastamine/vastuvõtmine. |

5.Mikroprotsessorist, vedelkristallekraanist, andmesisestus- ja juhtsõrmistest, raadiotransiiverist ja vöötkoodi lugemisseadise liidesest koosnev käsiseade.Andmed sisestatakse käsitsi seadmesse, mille funktsiooniks on andmete vahendamine automaatse andmetöötlussüsteemiga traadita sidejaama või võrgujuhtimisseadme kaudu. | 85252099 | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XVI märkus 3 ja CN-koodide 8525, 852520 ja 85252099 sõnastus. Seadet tervikuna iseloomustavaks põhifunktsiooniks on raadiolainete edastamine/vastuvõtmine. |

6.Mikroprotsessorist, vedelkristallekraanist, andmesisestus- ja juhtsõrmistest, raadiotransiiverist ja vöötkoodi lugemisseadisest koosnev käsiseade.Andmed sisestatakse seadmesse käsitsi või vöötkoodi kaudu. Seadme funktsiooniks on andmete vahendamine automaatse andmetöötlussüsteemiga traadita sidejaama või võrgujuhtimisseadme kaudu. | 85252099 | Klassifikatsiooni määravad koondnomenklatuuri tõlgendamise üldreeglid 1 ja 6, paragrahvi XVI märkus 3 ja CN-koodide 8525, 852520 ja 85252099 sõnastus. Seadet tervikuna iseloomustavaks põhifunktsiooniks on raadiolainete edastamine/vastuvõtmine. |

7.Kaubahaldussüsteem juhiste saatmiseks personalile (nt ladudes) ja andmete edastamiseks pakkimisseadmetelt andmetöötlussüsteemi, mõlema puhul raadiosideks 400 m raadiuses või juhtme kaudu.Süsteem koosneb järgmistest osadest: | | Klassifikatsiooni määravad koondnomenklatuuri tõlgendamise üldreeglid 1 ja 6 ning asjakohaste CN-koodide sõnastus. Süsteemi individuaalsed ja omavahel ühendatud komponendid ei täida ühtki täpselt määratletud funktsioone paragrahvi XVI märkuse 4 tähenduses. |

—Võrgujuhtimisseade | 84718000 |

—raadioliini juhtimisseade | 85252099 |

—juhtmeta sidejaam | 85252099 |

—käsiterminal | 85252099 |

—vöötkoodi lugemisseadisega käsiterminal | 85252099 |

Andmed edastatakse raadio teel käsiterminalidest kas raadioliini juhtimisseadmele või juhtmeta lüüsi ning edastatakse sealt juhtme ja võrgu juhtimisseadme kaudu automaatsetele andmetöötlussüsteemile (mis ei ole süsteemi komponendid). Süsteem võib koosneda komponentide erisugustest kombinatsioonidest. (Vt joonis) [1] | |

+++++ TIFF +++++

[1] Joonis on näitlik.

--------------------------------------------------